Η διαμονή μου στο συγκεκριμένο κατάλυμα ήταν πολύ καλή. Στα θετικά η βολική τοποθεσία του καταλύματος, η άμεση επικοινωνία με τον οικοδεσπότη, ο καλαίσθητος και μοντέρνος χώρος καθώς και η καθαριότητα που ήταν σε πολύ καλό επίπεδο. Κάποια από τα πράγματα που έλειπαν και μου ήταν χρήσιμα ήταν ένα σαπούνι για τα χέρια και ένα μπρίκι για τσάι/καφέ. Υπήρχαν σαμπουάν και αφρόλουτρο σε συσκευασίες ταξιδιού αλλά δεν επαρκούσαν για όλες τις ημέρες διαμονής. Οι φωτογραφίες ανταποκρίνονται σε μεγάλο βαθμό στην πραγματικότητα. Κάποια διακοσμητικά στοιχεία, όπως τα φυτά εσωτερικού χώρου και το χαλάκι, δεν υπήρχαν. Με εξέπληξε θετικά ότι υπήρχε σίδερο και πιστολάκι για τα μαλλιά. Συνοπτικά, το κατάλυμα ήταν σε πολύ καλή κατάσταση, η διαμονή μου ήταν ευχάριστη και θα το συνιστούσα.